Kazbiejai

Kazbiejai (arba Kazbėjai) – Vilniaus miesto dalis, esanti į vakarus nuo miesto centro, dešiniajame Vokės krante, į pietryčius nuo Trakų Vokės. Pietuose ribojasi su Kazbiejų Naujakiemiu (skiria Senasis Gardino plentas), iš vakarų juosia Vokė, o rytuose yra Aukštųjų Panerių pramoninė dalis (Graičiūno g.). Būdingas gatvinio kaimo išplanavimas, trobos galais atsuktos į gatvę. Prie įvažiavimo yra kryžius. Per Vokę įrengtas senovinis metalinis Kazbiejų tiltas. Kazbiejus aptarnauja 25 maršruto autobusas (Kazbėjų žiedo stotelė).

Etimologija 

1628–1631 m. totorių kilmės didikas, Ašmenos žemės raštininkas Jonas Kirdiejus kaimą paminėjo atlikdamas Lietuvos totorių reviziją: „Netoli Vokės upės buvo kaimas Chazbejievičiai (Chazbiejewicze) – dabar Kazbėjai. Jo pavadinimas kilęs iš patronimo – totoriaus Chazbėjaus sūnų“. Taigi, Kazbėjai – asmenvardinis vietovardis, kilęs nuo totoriško asmenvardžio Kazbėjus. Panašus tikriausiai totoriškas vietovardis buvo ir netoliese – Afindevičiai.

Istorija 

Tai buvęs rėžinis gatvinis kaimas, minimas XVII a. pradžioje. Iki XX a. pradžios jame gyveno totoriai. Perėjus Vokės upę per tiltą Gardino plentu, ir pasukus į dešinę buvo totoriaus Chazbėjaus dvaras.

Kazbėjai 1969 m. buvo prijungti prie Vilniaus miesto.

Gyventojai

Šaltiniai 

Vilniaus miesto dalys